Blomqvistin puolustajana pelannut isä Timo toimi Suomen olympiahopeaa voittaneen joukkueen kapteenina Calgaryssa vuonna 1988 ja hän pelasi urallaan myös yli 200 NHL-ottelua. Myös Samin sedät Ari ja Seppo Blomqvist ovat pelanneet jääkiekkoa. Heistä Ari pelasi omalla urallaan hyökkääjänä 46 SM-liigaottelua Jokereissa. Sepon tytär ja Samin serkku on golf-pelaaja Minea Blomqvist-Kakko. Heidän isoisänsä Paul Blomqvist pelasi 1950-luvulla Karhu-Kissojen SM-sarjajoukkueessa.